En nordmand på besøg i Danmark var onsdag eftermiddag meget uheldig. Han kom kørende på Ringvejen i Hjørring, da der begynder at komme røg fra bilen. Nordmanden kørte straks ind til siden, og da han står ud af bilen, kan han se, at der er flammer ved et af baghjulene. Flere kommer nordmanden til undsætning og prøver at slukke ilden med en brandslukker. Men det lykkedes ikke. Beredskabet i Hjørring modtog en alarm om branden klokken 13.40, men der var ikke meget at gøre, da de kom frem til bilen. Bilen var totalt udbrændt, og beredskabet måtte lukke vejen i tre kvarter for at slukke branden og rydde op på vejen. Beredskabet i Hjørring ved ikke, hvorfor branden startede.

Opsummering:
En uheldig nordmand kunne onsdag eftermiddag se sin bil gå op i flammer på Ringvejen i Hjørring.